पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पर्यावरण संरक्षण की मुहीम में आमजन के साथ बॉलीवुड के लोग भी शामिल हैं। इसी कड़ी में गंगाजल, राऊड़ी राठौड़ और अपहरण जैसी मूवी कर चुके अभिनेता यशपाल शर्मा भी पौधे लगाकर एक विशाल अभियान की शुरूआत करेंगे। इसके लिए बुधवार को विश्व पर्यावरण दिवस के मौके पर जयपुर के युवा एक विशाल पौधरोपण अभियान की शुरूआत करेंगे। इसके तरह पूरे प्रदेश में साल भर तक 5 लाख 25 हजार पौधे लगाने का लक्ष्य रखा गया है।
यशपाल सुबह 11 बजे वैशाली नगर स्थित खेजड़ी उद्यान से कल्पवृक्ष के पौधे का जोड़ा लगाकर इसके शुरूआत करेंगे। कार्यक्रम संयोजक विष्णु लांबा ने बताया, अभियान की शुरूआत में पर्यावरण के लिए काम कर रहे लोगों का सम्मान भी किया जाएगा, जिससे ज्यादा से ज्यादा युवा इस कार्य में जुड़े और शहर को फिर से हरा-भरा बनाने का काम किया जाए। कार्यक्रम के दौरान जयपुर सहित आस-पास के क्षेत्रों में प्लांटेशन किया जाएगा। इसमें युवाओं के साथ ही स्कूली स्टूडेंट्स को भी जोड़ जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn